CELEX: C2004/179/01
Language: hu
Date: 2004-07-10 00:00:00
Title: A Bíróság (első tanács) 2004. május 27-i ítélete a C-285/02 sz. Edeltraud Elsner-Lakeberg kontra Land Nordrhein-Westfalen ügyben (a Verwaltungsgericht Minden (Németország) előzetes döntéshozatal iránti kérelme) (EK-Szerződés 141. cikk – 75/117/EGK irányelv – Nemzeti szabályozás, amely előírja, hogy a részmunkaidőben és a teljes munkaidőben dolgozó tanárok azonos időtartamú munkaidőn túli munkavégzésre kötelesek a díjazásra való jogosultság megszerzéséhez – Részmunkaidőben dolgozó női munkavállalók közvetett megkülönböztetése)

10.7.2004   
            
            
               HU
            
            
               Az Európai Unió Hivatalos Lapja
            
            
               C 179/1
            
         A Bíróság
   (első tanács)
   2004. május 27-i
   ítélete a C-285/02 sz. Edeltraud Elsner-Lakeberg kontra Land Nordrhein-Westfalen ügyben (1) (a Verwaltungsgericht Minden (Németország) előzetes döntéshozatal iránti kérelme)
   (EK-Szerződés 141. cikk - 75/117/EGK irányelv - Nemzeti szabályozás, amely előírja, hogy a részmunkaidőben és a teljes munkaidőben dolgozó tanárok azonos időtartamú munkaidőn túli munkavégzésre kötelesek a díjazásra való jogosultság megszerzéséhez - Részmunkaidőben dolgozó női munkavállalók közvetett megkülönböztetése)
   (2004/C 179/01)
   Eljárás nyelve: német
   A C-285/02. sz. ügyben, amelynek tárgya a Verwaltungsgericht Minden (Németország) által a Bírósághoz az EK-Szerződés 234. cikke értelmében benyújtott, az Edeltraud Elsner-Lakeberg és Land Nordrhein-Westfalen között ezen bíróság előtt folyamatban levő eljárásban egyrészt az EK-Szerződés 141. cikkének, másrészt a férfiak és nők egyenlő díjazása elvének alkalmazására vonatkozó tagállami jogszabályok közelítéséről szóló, 1975. február 10-i 75/117/EGK tanácsi irányelvnek (HL L 45., 19. o.) az értelmezésére vonatkozó, előzetes döntéshozatal iránti kérelem tárgyában a Bíróság (első tanács), amely tagjai: P. Jann (előadó) a tanács elnöke, A. La Pergola, S. von Bahr, R. Silva de Lapuerta és K. Lenaerts, bírák, főtanácsnok: F. G. Jacobs, hivatalvezető: R. Grass, 2004. május 27-én a következő ítéletet hozta meg:
   Az EK-Szerződés 141. cikkét, másrészt a férfiak és nők egyenlő díjazása elvének alkalmazására vonatkozó tagállami jogszabályok közelítéséről szóló, 1975. február 10-i 75/117/EGK tanácsi irányelvet úgy kell értelmezni, hogy azokkal ellentétes az olyan nemzeti szabályozás, miszerint mind a részmunkaidőben, mind a teljes munkaidőben foglalkoztatottakat munkaidőn túli munkavégzés esetén nem illet meg külön díjazás, amennyiben az havonta nem haladja meg a három órát, feltéve ha a díjazások közötti különbség több nőt, mint férfit érint és amennyiben ezen különbség nem igazolható egy adott nemhez való tartozástól független okkal vagy egy adott cél eléréséhez nem szükséges.
   
      (1)  HL C 247., 2002.10.12.